Nervio mediano

O nervio mediano é unha rama terminal do plexo braquial. Está formado por dous feixes, un externo que procede do tronco secundario superior, e un interno que procede do tronco secundario inferior. O nervio fórmase na axila, vai pola parte interna do brazo e chega ata o cóbado pola corredoira bicipital. Despois diríxese á rexión anterior do antebrazo e ocupa o espazo entre o flexor común superficial e o flexor común fondo dos dedos. Chega á man entre ambos flexores e pasa a través da corredoira flexora interna. Xa na man dá lugar a seis ramas terminais.

 Ramas colaterais 
Saen do nervio dende axila ata a man.
 Rama sensitiva anastomótica co nervio musculocutáneo.
 Rama sensitiva articular para o cóbado.
 Rama sensitiva cutánea para a parede externa da man.
 Rama motoras: o nervio mediano innerva mediante ramas colaterais motoras aos seguintes músculos:
 Pronador redondo.
 Palmar maior.
 Palmar menor.
 Flexor común superficial dos dedos da man.
 Fascículo externo do flexor común dos dedos.
 Flexor longo do I dedo.
 Pronador cadrado.

Estas ramas constitúen o eixo neuromuscular do nervio mediano no antebrazo.

  Ramas terminais 
As seis Ramas distribúense pola man:
 Primeira rama: motora pura, innerva aos músculos da eminencia tenar (abdutor curto do I dedo, flexor curto do I dedo, opoñente do I dedo).
 Segunda rama: sensitiva, dá a primeira colateral palmar.
 Terceira rama: dá a segunda colateral palmar.
 Cuarta rama: é mixta, cun compoñente motor para o primeiro músculo lumbrical e cun compoñente sensitivo que son a terceira colateral palmar e dorsal.
 Quinta rama: é mixa, cun compoñente motor para o segundo músculo lumbrical e cun compoñente sensitivo que son a cuarta e quinta colaterais palmares e dorsais.

Categoría:Sistema nervioso